Beskrivelse af LUP, Ledelse og Udvikling i Praksis - PDF
Download "Beskrivelse af LUP, Ledelse og Udvikling i Praksis"
1 Beskrivelse af LUP, Ledelse og Udvikling i Praksis Baggrund for kurset Af flere grunde vokser behovet for ledelse og reorganisering i almen praksis. Antallet af og kompleksiteten i arbejdsopgaver stiger, store mængder viden skal implementeres løbende, en ny overenskomst venter, der mangler læger etc. etc. alt sammen på samme tid: en voldsom cocktail som gør, at der skal træffes en række store og afgørende beslutninger i den enkelte praksis. Beslutninger, som skal hjælpe praksis med at håndtere de mange nye udfordringer på en fremadrettet og konstruktiv måde. Det kan være beslutninger, der vedrører den måde, praksis er organiseret på eller beslutninger om investering i nye ressourcer, som for eksempel nyt hus, nye IT systemer eller ansættelse af mere personale. Mange praksis har allerede ansat mere personale, hvilket igen øger behovet for ledelse - ikke mindst personaleledelse, således at man får mest muligt ud af de nye medarbejderes ressourcer. Derudover står mange klinikker overfor en meget stor udfordring i disse år, idet der foreligger et overenskomstmæssigt krav om akkreditering. Hvis du/i ikke er blevet akkrediteret, vil kurset også kunne klæde dig/jer bedre på til denne ledelsesmæssige udfordring. Dog er det værd at bemærke, at der er tale om et kursus i ledelse, ikke om et kursus i akkreditering. Ledelse, praksisorganisering og praksisudvikling har indtil for nylig ikke indgået i uddannelsen til speciallæge i almen praksis i nævneværdigt omfang. Behovet for at opnå kompetencer indenfor dette felt tilkendegives i flere undersøgelser hos praktiserende læger. Ligeledes efterspørger praksispersonalet ofte ønske om mere og bedre ledelse. Kursuskonceptet, som er udviklet af praktiserende læger og for praktiserende læger, og har siden starten i Region Midtjylland bredt sig til Region Hovedstaden, Region Nordjylland og Region Syddanmark. Formål LUP forløbet skal ruste speciallæger i almen praksis til at varetage ledelsesfunktionerne i egen virksomhed. Derudover gives viden om og metoder til, hvorledes man organiserer og optimerer driften i egen praksis og gennemfører vellykkede udviklingsprojekter. Endvidere er formålet at ruste kursisterne til med større sikkerhed at påtage sig ledelsesopgaven i forhold til akkreditering. Mål Efter deltagelse har deltageren: Opnået øget bevidsthed om ledelse, lederrollen og ledelsesformer Fået afdækket ønsker og forventninger til ledelse i egen praksis Fået tydeliggjort ledelsesansvaret og ledelsesopgaverne i egen praksis Fået redskaber til at udøve ledelse Fået etableret et rum til ledelse i egen praksis Opøvet redskaber til strategisk ledelse Fået tydeliggjort stærke og svage sider i forhold til det personlige lederskab samt iværksat en personlig udviklingsplan i relation hertil Fået værktøj til effektiv personaleledelse Medarbejderudviklingssamtalen Effektiv delegering Gode møder Konfliktforebyggelse/den svære samtale Konstruktiv feedback Samarbejdsklima og praksiskultur
2 Fået metoder til at optimere praksisdrift og ressourceudnyttelse Opøvet evnen til at initiere, planlægge og gennemføre udviklingsprojekter fagligt og/eller organisatorisk Opnået kompetencer til at styre processen i forberedelserne til akkreditering Forløbets langsigtede mål er: Mere arbejdsglæde Højere faglig kvalitet Større effektivitet/produktivitet Øget opmærksomhed på og motivation for fortsat praksisudvikling Forøget patienttilfredshed Bedre netværk ikke mindst for sololæger Deltagerforudsætninger Kurset stiller store krav til deltagernes aktivitet. Forpligtende fremmøde er en basal forudsætning såfremt kursusdagene og LUP-grupperne skal have den ønskede funktion. Der skal endvidere sættes tid af til arbejde med opgaver, hvilket den øvrige praksis skal være indstillet på. Pædagogisk grundidé Hvis et kursusforløb skal have effekt, det vil sige opbygge reelle færdigheder, er følgende elementer af afgørende betydning: Indholdet skal være jordnært, praktisk anvendeligt og overskueligt Emner og temaer skal være relevante og meningsfulde Der skal være passende udfordringer i form af øvelser, aktionslæring, opgaver m.m. med tæt kobling mellem hverdagens udfordringer, problemstillinger og kursus laboratoriet. Der skal være mulighed for at øve sig, træne og få feedback Der skal være mulighed for refleksioner koble viden med praksis Deltageren skal have luft til at deltage i fuldt omfang det vil sige både have tid til kursus, netværksmøder, forberedelse og opgaveudarbejdelse. Pædagogiske metoder Da mennesker lærer på forskellige måder vil kurset tage en række forskellige pædagogiske metoder i anvendelse. Involvering af hjemme praksis Der tilstræbes en kobling mellem det, der foregår i uddannelsen og hverdagen i praksis. Deltagerne arbejder med konkrete opgaver, der udspringer af udfordringer og problemstillinger i egen praksis. Efter hvert modul vil der være en involvering af egen praksis. Udviklingsprojekter I forløbet arbejdes der med 2 forskellige, overskuelige projekter. 1. Et personligt udviklingstema, der som formål har at styrke deltagernes personlig og kommunikative lederskab. 2. Et praksisudviklingsprojekt. Dette kan være med en faglig, organisatorisk eller en personalemæssig vinkel Vi vil undervejs tilbyde sparring på projekterne.
3 På den afsluttende kursusdag fremlægges resultater af det organisatoriske projekt og der gives feedback herpå. Kursusdage Her præsenteres teori, metoder og modeller. Der samles op på opgaver og arbejdes med refleksion. Elementer der indgår i kursusforløbet: Logbog Hver deltager arbejder med egen læringsbog. Deltagermappe og relevant litteratur En bredere beskrivelse af den teori og de metoder, der arbejdes med. Kan anvendes til fastholdelse af viden og metoder. LUP-gruppemøder Deltagerne indgår i en gruppe på 5-6 kursuskolleger, som mødes efter hvert modul. En tryg øve bane, hvor der arbejdes med at koble teori og metoder til praksis. Disse grupper vurderes af mange deltagere som noget af det vigtigste i LUP forløbet. En manual til arbejdet i LUP-grupperne En vejledning der skal sikre gode og læringsintensive møder i et netværk. Kursusforløb Kursusforløbet forløber over knap 1 år og består af: 6 seminarer det første er et 2-dages internat og de øvrige kursusdage er 1-dagskurser. Der vil være to gennemgående undervisere: En ekstern professionel konsulent og en praksisudviklingskonsulent som kursusleder. Der kan også forekomme eksterne undervisere. Efter hvert seminar afholdes et møde i LUP-grupper med delvis konsulentunderstøttelse. Værtskabet går på skift og møderne afholdes på skift i gruppedeltagernes praksis. Værten leder mødet og får feedback herpå. Det 6. møde afholdes efter afslutningen af selve LUP forløbet for at understøtte tanken om fortsat fokus på ledelse og praksisudvikling i eget regi. Forløbet ser således ud: Prækursus Personlighedsanalyse: Forud for modul 1, vil den enkelte deltager blive inviteret til at gennemføre en personlighedstest. Invitationen sendes elektronisk via oplyste mailkontakt. Der er tale om en JTI analyse (Jungs type Indikator), og man besvarer analysen via et link på mailen. Desuden tilsendes du et simpelt spørgeskema om hvordan ledelse praktiseres og fungerer i klinikken. Skemaet udleveres til dit personale og indsamles inden 1. kursusdag.
4 Kursusmoduler: Modul 1 (internat 2 dage) Vi sætter ledelse på dagsordenen: Introduktion til kurset Involvere / informere / mobilisere hjemmeklinikken Overblik over temaerne ledelse og praksisorganisering Arbejde med tilbagemeldinger fra personale Ledelsesgrundlag og ledelsesstruktur Tid og rum til ledelse Introduktion til arbejdet med JTI analysen Netværksdannelse og plan for netværksmøder Mellem modul 1 og 2 gennemføres en personlig tilbagemelding på JTI analysen. Personlighedsanalysen omfatter således 2 dele En elektronisk baseret personlighedstest (gennemføres forud for modul 1, se ovenfor) En personlig tilbagemelding LUP-gruppemøde 1 Grupperne dannes på modul 1. Gruppen aftaler selvstædigt mødedato og sted. Modul 2 (1 dag) Det personlige, det kommunikative og det relationelle lederskab Arbejde med de personlige JTI profiler, hvad betyder profilen for ens ledelsesstil og evt. for samarbejdet i en ledelsesgruppe Gode ledere: hvad er det de kan og gør? Emotionel intelligens Ledelse med stil Stærke / svage sider som leder Personlig udviklingsplan LUP-gruppemøde 2 Modul 3 (1 dag) Praksisudvikling og ledelse af forandringer Langsigtet planlægning hvordan? Årshjulet rygraden i ledelsesarbejdet Vision og værdier Indsatsområder, mål og opfølgning Involvering af personalet Ledelse af forandringer LUP-gruppemøde 3 Modul 4 (1 dag) Rationel praksisdrift Hvordan får man overblik over arbejdsgange og hvordan kan de gøres mere effektive? Hvordan kan der spares ressourcer? Hvordan arbejdes systematisk med effektivisering?
5 Den insisterende uddelegering Effektive møder LUP-gruppemøde 4 Modul 5 (1 dag) Den gode arbejdsplads Klinikkultur Effektive teams det gode samarbejde Få det bedste ud af dine medarbejdere Oplæring og uddannelse Konfliktforebyggelse og håndtering LUP-gruppemøde 5 Modul 6 (1 dag) Projektpræsentation og læring Projektfremlæggelse Feedback Energi til ledelse det gode læge og lederliv Åbent tema Hjem til praksis hvordan? Fortsat arbejde med ledelse og praksisudvikling Den sidste olie LUP-gruppemøde 6 Afslutning og beslutning om videre arbejde med ledelse og organisering i LUP-gruppen.